stanford-oval/wikipedia huggingface dataset:
עודד (נביא בשומרון)
הערות שוליים

↑  ספר דברי הימים ב', פרק כ"ח, פסוקים א'–ט"ו
| --- | --- |
בקרת זהויות :  GND: 1122652496  VIAF: 79148389142310710595   WorldCat (עם VIAF): 79148389142310710595
קולין פאוול

קולין לות'ר פאוול (באנגלית: Colin Luther Powell; ‏ 5 באפריל 1937 – 18 באוקטובר 2021) היה מדינאי וגנרל אמריקאי, שכיהן כמזכיר המדינה של ארצות הברית בין השנים 2001–2005 בממשלו של הנשיא ג'ורג' ווקר בוש. בשנים 1989–1993 כיהן כיושב ראש המטות המשולבים, בעת מלחמת המפרץ. לפני כן, מנובמבר 1987 עד ינואר 1989, שימש פאוול כיועץ לביטחון לאומי.
פאוול היה האפרו-אמריקני הראשון שכיהן בתפקיד מזכיר המדינה והראשון אשר שימש כיושב ראש המטות המשולבים.
קריירה צבאית

פאוול נולד בשכונת הארלם בעיר ניו יורק להורים שהיגרו מג'מייקה. במקביל ללימודיו התיכוניים עבד בחנות לרהיטי תינוקות בבעלות יהודית וכגוי של שבת ולמד  כך יידיש. הוא למד גאולוגיה בסיטי קולג' של ניו יורק וקיבל תואר ראשון בשנת 1958. במקביל ללימודיו נרשם לקורס קציני מילואים של צבא ארצות הברית. הוא הוסמך כקצין ח"יר בדרגת לוטננט ושובץ כמפקד מחלקה בחטיבת החי"ר ה-48. בשנת 1962 נשלח כיועץ צבאי לווייטנאם ושהה שם כשנה. הוא סופח ליחידה של צבא דרום וייטנאם ולחם במלחמת וייטנאם, ואף נפצע במהלכה.
בשנת 1968, והוא בדרגת רב-סרן, נשלח בשנית לווייטנאם ושימש כעוזר מפקד אוגדת החי"ר ה-23. פאוול עוטר על גבורתו במדליית החייל, העיטור הגבוה ביותר למעשה גבורה שנעשה שלא במהלך עימות ישיר עם האויב, כאשר חילץ שלושה אנשי צוות, ובהם מפקד האוגדה, מהריסות מסוק שהתרסק. בהמשך, בעת ששימש כסמג"ד מונה לנהל חקירה בהקשר לנסיבות שהובילו לטבח מי ליי, בעקבות מכתב שכתב חייל בשם טום גלן ובו טענות על ברוטליות שגרתית של חיילי הדיוויזיה האמריקנית נגד אזרחים וייטנאמים חפים מפשע. תוצאות המכתב הדהדו ברחבי הדיוויזיה, וערמות של עדויות תומכות מפי חיילים הצטברו במערכת הצבאית. חקירתו העצמאית הפריכה את הטענות והעלתה "כי היחסים בין החיילים האמריקאים לאזרחים הווייטנאמים היו מצוינים". בשנים 1976–1977 פיקד על החטיבה ה-2 בדיוויזיה המוטסת ה-101.
כגנרל בצבא ארצות הברית הוא שירת כעוזר בכיר של מזכיר ההגנה קספר ויינברגר ביוני 1986 מונה למפקד הקורפוס החמישי. בעקבות חשיפת פרשת איראן–קונטראס בסוף 1986, אולץ ג'ון פוינדקסטר, היועץ לביטחון לאומי, להתפטר ובמקומו מונה פרנק צ. קרלוצ'י, שמינה את פאוול לסגנו. לאחר כשנה, כשמזכיר ההגנה קספר ויינברגר התפטר, מונה קרלוצ'י למזכיר ההגנה ופאוול התמנה ליועץ לביטחון לאומי של הנשיא רונלד רייגן. פאוול כיהן בתפקיד מנובמבר 1987 עד ינואר 1989, ונחשב למי ששיקם את האמון במועצה לביטחון לאומי. לאחר מכן היה במשך מספר חודשים מפקד פיקוד כוחות צבא ארצות הברית. באוקטובר 1989 מונה ליושב ראש המטות המשולבים, והיה לאפרו אמריקאי הראשון בתפקיד זה וגם לאדם הצעיר ביותר המכהן בו (1989-1993), כולל בעת הפלישה האמריקאית לפנמה ובמלחמת המפרץ ב-1991.
קריירה פוליטית

עם מינויו למזכיר המדינה ב-2001 היה פאוול הגבר האפרו אמריקאי בדרגה הבכירה ביותר בהיסטוריה של ארצות הברית.
פאוול ידוע בין השאר בגלל הטראומה שהשאירה עליו מלחמת וייטנאם, אשר גרמה לו לפתח את "דוקטרינת פאוול", מונח עיתונאי לשורה של שאלות שיש לשאול בטרם תקיפה אמריקנית במדינה זרה.
במהלך שירותו הצבאי והאזרחי זכה לעיטורים רבים, ביניהם, מדליית הזהב של הקונגרס, פעמיים במדליית החירות הנשיאותית, מדליית השירות המצוין של מחלקת ההגנה (ארבע פעמים), מדליית השירות המצוין (צבא ארצות הברית) (פעמיים), אות לגיון ההצטיינות (פעמיים), מדליית החייל, כוכב הארד, מדליית האוויר, אות לגיון הכבוד (צרפת), ואביר מסדר האמבט (בריטניה).
למרות היותו רפובליקני, תמך פאוול בבחירותו של המועמד הדמוקרטי ברק אובמה ב-2008 ושוב ב-2012.
במהלך הצבעת האלקטורים לאחר הבחירות לנשיאות ב-2016 שלושה אלקטורים ממדינת וושינגטון הצביעו עבור פאוול במקום להילרי קלינטון.
בינואר 2021, לאחר ההסתערות על הקפיטול, אמר פאוול כי הוא כבר לא יכול לקרוא לעצמו רפובליקני.
חיים אישיים

פאוול התחתן עם אלמה ויוויאן (לבית ג'ונסון) ב-25 באוגוסט 1962. בנם, מייקל פאוול, היה יו"ר ועדת רשות התקשורת הפדרלית (FCC) בשנים 2001 עד 2005. בנותיו, לינדה פאוול, שחקנית, ואנמרי פאוול.
פאוול נפטר ב-18 באוקטובר 2021 בגיל 84, לאחר שלקה בנגיף הקורונה.
הוקרה

מדליית בנג'מין פרנקלין, 2003
מדליית החייל
פרס פולברייט, 2004
מדליית השירות לביטחון הלאומי של ארצות הברית
מדליית השירות העילאי של מחלקת ההגנה
עיטור לגיון ההצטיינות של ארצות הברית
מדליית השירות המצוין (צבא ארצות הברית)
כוכב הארד של ארצות הברית
לב הארגמן של ארצות הברית
מדליית החירות הנשיאותית
מדליית הזהב של הקונגרס
פרס רונלד רייגן לחירות
מסדר האימפריה הבריטית
פרס תאודור הרצל מטעם הקונגרס היהודי העולמי, 2017
הערות שוליים

↑  עפר שלח, החלון האמריקאי נסגר, באתר nrg‏, 22 במרץ 2011.
1 2 3 4  קולין פאוול – הרמטכ״ל האמריקני השחור הראשון, חדשות, 11 באוגוסט 1989
1 2  עפר שלח, ארה"ב: עדיין מעצמה - אבל כבר לא לבד בעולם, באתר nrg‏, 19 בדצמבר 2009
↑  קולין פאוול חוזר לווייטנאם; לא יבקר באתר הטבח במי לאי, באתר הארץ, 25 ביולי 2001
אמיר אורן, מנקודת מבטו של גנרל, באתר הארץ, 25 באפריל 2002
↑  קולין פאוול חוזר לווייטנאם; לא יבקר באתר הטבח במי לאי, באתר הארץ, 25 ביולי 2001.
↑  אבי רז, שמחוני, פרק ב', מעריב, 17 באוקטובר 1986, המשך, המשך.
↑  אמיר אורן, הכנות אחרונות למפגש קטלני, באתר הארץ, 5 במרץ 2003.
↑  בני אבני, שר הגנה ויינברגר יתפטר, כנראה מחר, חדשות, 4 בנובמבר 1987
↑  עמנואל רוזן, "קולין פאוול עשוי להרחיב שיתוף הפעולה עם ישראל", מעריב, 15 באוגוסט 1989
↑  אמיר אורן, אוהל הדוד טומי, באתר הארץ, 3 באפריל 2003.
↑  אמיר אורן, אומדן החיילים הנפגעים לא יהיה הפעם שיקול עליון, באתר הארץ, 14 בספטמבר 2001
↑  Colin Powell: Republican Party Needs Me More Than The Democratic Party Needs Me
↑  ארבעה אלקטורים שוברים ולא מצביעים לקלינטון ג'ים ברונר, סיאטל טיימס מתאריך 19 בדצמבר 2016
↑  Marina Pitofsky, Colin Powell: 'I can no longer call myself a fellow Republican', TheHill, ‏2021-01-10 (באנגלית)
↑  Devan Cole CNN, Colin Powell, military leader and first Black US secretary of state, dies after complications from Covid-19, CNN
↑  ynet, מזכיר המדינה לשעבר קולין פאוול מת מסיבוכים של קורונה, באתר ynet, 18 באוקטובר 2021
| --- | --- |
בקרת זהויות :  NLI: 987007439632405171  PLWABN: 9810683983505606  BIBSYS: 8007299  BNC: 000100467  BNE: XX1626416  BnF: cb12496187m (data)  CiNii: DA09456895  GND: 119077817  ICCU: RAVV096570  ISNI: 0000 0001 0858 8433  LCCN: n87926095  LNB: 000204727  MusicBrainz: 0b037f31-163e-4538-9ed6-550950a3dc12  NARA: 10571551  NDL: 00515602  NKC: jo2003163174  NLA: 35511980  NLK: KAC200202020  NSK: 000385552  NTA: 144500582  RERO: 02-A003708799  SNAC: w6nd6s13  SUDOC: 073950408  Trove: 979921  VIAF: 79113153   WorldCat (עם VIAF): 79113153
סוכנת 355

סוכנת 355 הוא שם הקוד של מרגלת, שנטען כי הייתה אחד מהמרגלים הראשונים שפעלו עבור ארצות הברית ושהיא פעלה במהלך המהפכה האמריקאית כחלק ממחתרת קלפר. לא קיימות עדויות מוצקות לכך שאכן הייתה מרגלת בשם קוד זה, זהותה אינה ידועה, והיסטוריונים מחשיבים את הסיפורים אודותיה למיתוס. המספר 355 יכול להיות מפוענח גם כמילה "ליידי" מתוך מערכת הכינויים של מחתרת קלפר.
רקע

13 מושבות מרדו בכתר הבריטי במטרה להשיג עצמאות מדינית, שלימים תיקרא ארצות הברית של אמריקה. עד המרידה היו בקרב אנשי המושבות בעלי משפחות מבוססות שלא רצו לבחור צד או שהיו להם נכסים ובני משפחה בריטיים ולכן הם התנגדו בפועל או בעקיפין למהפכה האמריקאית ונקראו לויאליסטים (Tories).
בנדיקט ארנולד היה אחד האנשים המרכזיים בהנהגת אנשי המהפכה, וחבר של מנהיג המהפכה ג'ורג' וושינגטון. ארנולד הפך אחר כך מגנרל אמריקאי לבוגד ולמרגל בריטי. הוא ניסה לגרום למבצר וסט פוינט ליפול לידי הבריטים, בתמורה לשוחד בסך 20 אלף לירות שטרלינג. לשם כך יצר ארנולד קשר עם סוכן בריטי בשם מייג'ור ג'ון אנדרה, והעביר לו את התוכניות לכיבוש המבצר. אנדרה נתפס בידי האמריקאים כשבידו התוכניות שמסגירות אותו, אבל זהותו של ארנולד לא הוסגרה בהם. ג'ון אנדרה קיווה שהוא יועבר לטיפולו של המפקד הבכיר בנדיקט ארנולד, וכך יינצל. אך מידע מודיעיני שהגיע לכוחות המהפכה התריע על גנרל אמריקאי בכיר שמתכונן לערוק לצד הבריטי. הודות למידע זה לא הצליח אנדרה להיות מועבר לטיפולו של בנדיקט ארנולד. אנדרה נתלה לאחר משפט צבאי, אך בינתיים בנדיקט ארנולד ברח אל הבריטים, והחל לתחקר את כל מכריו של אנדרה.
ביוגרפיה

ההתייחסות הישירה היחידה לסוכנת 355 בהקשר למחתרת קלפר (1778–1780) מופיעה במכתבו של אברהם וודהול ("סמואל קלפר האב") לגנרל ג'ורג' וושינגטון שם וודהול מתאר אותה כ"מישהי שהייתה לעזר רב בהתכתבות זו."
זהותה האמיתית של סוכנת 355 נותרה עלומה. במרוצת השנים העלו כותבים שונים השערות, שמעולם לא הוכחו, לפיה היא עבדה עם הפטריוטים האמריקאים במהלך מלחמת העצמאות כמרגלת, ושהיא גויסה על ידי וודהול לטבעת המרגלים. אופן בניית הקוד מצביע על כך שהיא עשויה להיות "במידה מסוימת [אישיות] בולטת חברתית". ככל הנראה היא התגוררה אז בניו יורק ובשלב מסוים הייתה בקשר עם מייג'ור ג'ון אנדרה ובנדיקט ארנולד. אדם אשר הוגדר כזהות אפשרית של סוכנת 355 הייתה אנה סטרונג, שכנתו של וודהול. סטרונג, לכאורה, סייעה לטבעת המרגלים בכך שהיא סימנה לחבריה את מיקומו של קיילב ברוסטר, שפשט על משלוחים בריטיים בסירת הלווייתנים שלו סביב לונג איילנד סאונד לאחר שקיבל מיקום מאובטח מסטרונג.
ישנה תיאוריה אחרת שלפיה אשתו של רוברט תאונסנד (אנ') הייתה סוכנת 355. ג'ון אנדרה היה תמיד מוקף בנשים בריטיות יפות ונבונות, וארנולד חשד כי אחת או יותר מהן העבירה מידע על הבריטים לוושינגטון, וכך אנדרה נתפס ונתלה והוא - ארנולד - התגלה ונאלץ לברוח. אישה אחת ממקורביו שהייתה בהיריון סירבה לספר על מאהבה, וכך נפל עליה החשד. היא נכלאה באניית הכלא ג'רזי (אנ') (HMS jeresy), שם ככל הנראה היא ילדה בן ושמו רוברט תאונסנד, ג'וניור. היא הצליחה להבריח החוצה מן האנייה את הילד, כשהוא מחותל ועטוף וקשור בחבל אל אנשים מכוחות המהפכה ששטו באישון לילה אל אוניית הכלא. לבגדיו היא צירפה מכתב בו קבעה את שמו על שם אביו -רוברט תאונסנד (מרגל) (אנ'). מכיוון שבסיפורים על טאונסנד טענו שהוא היה מאוהב בסוכנת 355. ג'ון בורק ואנדרה מאייר, הציגו עמדה שונה לגבי המעורבות של 355 במחתרת קלפר: הם ציינו שיש בידם הוכחה נסיבתית שלפיה היא ככל הנראה הייתה קרובה לרב-סרן ג'ון אנדרה ולבנג'מין טלמדג', ובכך הגנה על וודהול מפני האשמות שהוא מרגל. חשודות אחרות כסוכנת 355 היו שרה תאונסנד (אנ')ואליזבת בורגין (אנ').
יש מאמינים כי לא הייתה סוכנת ששמה ״סוכנת 355״ בכלל. אלא שהקוד מתאר אישה שהיה לה מידע אבל "לא הייתה שייכת למחתרת קלפר באופן רשמי".
יש סוברים כי לסוכנת 355 היה תפקיד מרכזי בחשיפת עריקותו של ארנולד, ובעצירת אנדרה שנתלה בטאפן, ניו יורק. היא כנראה הייתה חברה בולטת במשפחת הלויאליסטים, מה ששם אותה בהישג ידם של המפקדים הבריטים.
אמנם אלכסנדר רוז בספרו חולק על תיאור זה, כאשר הוא התבסס על כך ש"נשים לא הוחזקו בספינות כלא", וגם ש"לא היה שום תיעוד ללידה". זה חיזק את הרעיון שסוכנת 355 היא אנה סטרונג מכיוון שבעלה סלע סטרונג היה כלוא באניית הכלא ג'רזי, והיא לכאורה הורשתה להביא לו אוכל. כי הרי נשים לא הוחזקו על ספינות אך מפני שבעלה היה על הספינה היא גם הייתה עליה. הנוכחות שלה על הספינה אולי הובילה להנחה שסוכנת 355 הייתה כלואה שם.
בתרבות הפופולרית

סוכנת 355 הפכה לחלק מהסיפורת הפופולרית.
אחת הדמויות הראשיות ב-Y: The Last Man מתוך ורטיגו קומיקס היא מרגלת מודרנית שמוכרת בשם סוכן 355. היא חלק מטבעת צלפים בדיונית שנותרה פעילה עד ימינו.
אידארה ויקטור מגלמת את סוכנת 355 בסדרת הטלוויזיה "המרגלים של וושינגטון". בסדרה, סוכנת 355 הוא שם הקוד של שפחה לשעבר בשם אביגיל. היא הייתה בבעלות אנה סטרונג עד שהצבא הבריטי תפס את רכושו של עם מאסרו. אף על פי שהיא חופשייה טכנית, היא נאלצת לעבוד עבור ג'ון אנדרה. אביגיל שולחת לאנה מידע שהיא שומעת בביתו של אנדרה המסתתר במתנות לבנה, אותו נאלצה להשאיר באחריותה.
בעונה 4, פרק 6 בסדרה צווארון לבן, הדמויות הראשיות רודפות אחרי תאוריית קונספירציה של טבעת הריגול קלפר שבמרכזה מכתבים שבבעלות צאצא בן 355, אשר יחד עם אחרים המשיכו את מורשת מחתרת הריגול.
"מרגל המורדים" (Rebel Spy) מאת ורוניקה רוסי, הוא רומן למתבגרים שמגולל מחדש את הסיפור מאחורי סוכנת 355. פורסם בשנת 2020.
355 הוא סרט ריגול ובו דמויות נשיות, בהפצת Universal Pictures. קבוצה של נשים מסוכנויות ריגול בינלאומיות שונות יוצרת סיעה חשאית בשם 355 לכבוד סוכנת 355.
תסכית מבית אודיבל (Audible) (אנ')מציג את סיפורה של סוכנת 355.
לקריאה נוספת

Casey, Susan (2015). Women Heroes of the American Revolution. Chicago Review Press. ISBN 9781613745830.
Kilmeade, Brian; Yaeger, Don (2013). George Washington's Secret Six: The Spy Ring That Saved the American Revolution. New York: Penguin. ISBN 9780698137653.
Rose, Alexander (2006). Washington's Spies: The Story of America's First Spy Ring. New York: Bantam. ISBN 9780307418708.
הערות שוליים

1 2 3  McCarthy, Linda (2002). "355". National Women's History Museum. נבדק ב-19 באפריל 2016. {{cite web}}:  (עזרה)
↑  Bill Bleyer,"The Myth of Agent 355, the Woman Spy Who Supposedly Helped Win the Revolutionary War", The Smithsonian, March 21, 2022
1 2  Casey 2015, p. 76.
1 2  ברק ג'ון א.; מאייר, אנדרה (2009). "המרגלים של המהפכה". מהארכיונים של ניו יורק.
1 2  "Agent 355 – History of American Women" (באנגלית אמריקאית). נבדק ב-2019-11-21.
↑  Phelps, Mark Anthony (2013). "Agent 355".  In Frank, Lisa Tendrich (ed.). An Encyclopedia of American Women at War: From the Home Front to the Battlefields. Vol. 1. ABC-CLIO. p. 529. ISBN 9781598844436.
↑  "Personalities". CIA. United States Government. 15 במרץ 2007. אורכב מ-המקור ב-12 במרץ 2008. נבדק ב-18 באפריל 2016. {{cite web}}:  (עזרה)
1 2  Casey 2015, p. 77.
↑  "David W. Jacobs: Who Was Agent 355?". History News Network. 21 בנובמבר 2006. נבדק ב-18 באפריל 2016. {{cite web}}:  (עזרה)
↑  Rose 2006.
↑  מקרטני, לינדה, מקרטני, לינדה (2002). "355" המוזיאון הלאומי להיסטוריה של נשים. הוחזר ב 19 באפריל 2016, באתר National Women's History Museum, ‏NOVEMBER 9, 2017
↑  Audible
↑  אלן, תומאס ב; הארנס, שריל (2004). ג'ורג' וושינגטון, מאסטר המרגלים: איך האמריקנים "חרפנו" את הבריטים וניצחו במלחמת העצמאות האמריקאית. וושינגטון, די.סי.: נשיונל ג'יאוגרפיק. עמוד 60 ISBN 9781426300417
↑  קילמיד, בריאן (5 בנובמבר 2014). "נשים במלחמות: ששת הסודיים של ה'גברת' ושל ג'ורג' וושינגטון" חדשות פוקס. אוחזר 18 אפריל 2016
↑  קילמיד, בריאן; ייגר, דון (2013). "ששת הסודיים של ג'ורג' וושינגטון: מחתרת הריגול שהצילה את המלחמה האמריקאית." המילה האחרונה בעמוד הראשון.
1 2  מקרטני, לינדה, מקרטני, לינדה (2002). "355" המוזיאון הלאומי להיסטוריה של נשים. הוחזר ב 19 באפריל 2016, באתר National Women's History Museum, ‏NOVEMBER 9, 2017
↑  "אישים". סי איי איי. ממשלת ארצות הברית. 15 במרץ 2007. נכנס לארכיון ב-12 במרץ 2008. אוחזר ב-18 באפריל 2016.
↑  אלכסנדר רוז, המרגלים של וושינגטון: הסיפור על מעגל המרגלים של ניו יורק, ניו יורק: ספרי בנטם, 2006, מסת"ב 978-0-307-41870-8
1 2  פלפס, מארק אנת'וני (2013). "סוכנת 355" . פרנק, ליסה טנדריך. אנציקלופדיה של נשים אמריקאיות במלחמה: מניהול הבית אל שדות הקרב. ISBN: 9781598844436
↑  Mafe, Diana Adesola (2015). "'We Don't Need Another Hero': Agent 355 as an Original Black Female Hero in Y: The Last Man". African American Review. 48 (1): 33. doi:10.1353/afa.2015.0009.
↑  Deerwester, Jayme (13 באוגוסט 2017). "'Turn: Washington's Spies' finale: What became of all the characters?". USA Today. אורכב מ-המקור ב-2017-08-13. {{cite web}}:  (עזרה)
↑  McNary, Dave (20 באוגוסט 2019). "Jessica Chastain, Lupita Nyong'o Spy Thriller '355' Gets 2021 Release Date". Variety. אורכב מ-המקור ב-2019-08-20. {{cite web}}:  (עזרה)
↑  סוכנת 355 original recording
מבצע עוז וניר

מבצע עוז וניר היה מבצע צה"לי במלחמת חרבות ברזל ללכידת המחבלים שהשתתפו בטבח בניר עוז, בנירים ובעין השלושה, ונמלטו לדרום רצועת עזה, בדגש על ח'ירבת אח'זאעה, ולפירוק התשתיות הצבאיות של חמאס במרחב זה.
רקע

ב-7 באוקטובר 2023 פתחו מחבלים פלסטינים במתקפת פתע על יישובי עוטף עזה. בין היישובים שספגו את האבדות הכבדות ביותר היה הקיבוץ ניר עוז, שחלק גדול מתושביו נרצחו במהלך הטבח, ורבים מהם נחטפו לרצועת עזה. ב-27 בדצמבר שיגר תא"ל אבי רוזנפלד, מפקד אוגדת עזה, איגרת לחיילי צה"ל בה כתב על מטרת המבצע.
מהלך המבצע

ב-29 בדצמבר 2023 פרסם דובר צה"ל כי צוות הקרב של חטיבה 5 תחת פיקוד אוגדת עזה, לצד כוחות שריון והנדסה, החלו את פעילותם במרחב ח'ירבת אח'זאעה בדרום רצועת עזה, משם יצאו מחבלי חמאס למתקפה על ניר עוז ב-7 באוקטובר. במהלך הפעילות כוחות צה"ל הצליחו לחסל מחבלים ותקפו פירי מנהרות, תוואי מנהור ועמדות שיגור נ"ט. במהלך הפעילות אותרו כ-40 פירי מנהרות ואמצעי לחימה רבים כגון: קלאצ'ניקוב, אקדחים, רימונים, מוקשים, משגרים ופצמ"רים. כוחות ההנדסה של צוות הקרב החטיבתי השמידו תשתיות טרור הממוקמות בבתי המחבלים אשר השתתפו בטבח ב-7 באוקטובר. ב-31 בדצמבר פשטו לוחמי חטיבה 5 על בניין העירייה.
על פי דובר צה"ל, הלוחמים איתרו ברבים מבתי העיירה חפצים פרטיים של תושבי ניר עוז שנבזזו, וציוד חקלאי שנשדד מהשדות. בנוסף, הלוחמים איתרו חוברות לימוד של חמאס המלמדות ומתרגלות שיטת הפעלת משגרי רקטות וטילים. באחד מבתי הספר בעיירה נמצאו תמונות המלמדות על סוגי אמצעי לחימה.
ראו גם

קרב ח'וזאעה
הערות שוליים

↑  טל לב רם, ‏"פתחנו במבצע 'עוז וניר'": ההבטחה של מפקד אוגדת עזה לתושבי קיבוץ ניר עוז, באתר מעריב אונליין, 27 בדצמבר 2023
↑  מפקד אוגדת עזה הכריז על מבצע "עוז וניר", באתר "סרוגים", 27 בדצמבר 2023
↑   לראשונה - כוחות צק"ח 5 פועלים בח'רבת אחזעה, משם יצאו המחבלים לקיבוץ ניר עוז, באתר צה"ל, 29 בדצמבר 2023
↑  מבצע "עוז וניר": צה"ל תקף אזור ממנו יצאו מחבלים לניר עוז ביום הטבח, באתר ערוץ 7, 29 בדצמבר 2023
↑  אסף פוזיילוב, מבצע "עוז וניר" של חטיבה 5, באתר כאן – תאגיד השידור הישראלי, 31 בדצמבר 2023
↑  יהודה קליין, ‏צפו: תיעוד הלחימה ממבצע "עוז וניר" בעזה, באתר "סרוגים", 10 בינואר 2024
↑  לילך שובל, אופני ילדים וארנקים: הפריטים האישיים של תושבי ניר עוז נמצאו ברצועת עזה, באתר ישראל היום, 10 בינואר 2024
אלגוסק

| --- | --- |


מרכז המו"פ של אלגוסק בפארק אזורים, שבפתח תקווה
 נתונים כלליים
 סוג:  חברת פרטית
 מייסדים:  יובל בר-און מנכ"ל, פרופ' אבישי וול CTO
 תקופת הפעילות:  2004–הווה (כ־21 שנים)
 מיקום המטה:  רידג'פילד פארק, ניו ג'רזי
 קואורדינטות:  40°50′54″N 74°00′45″W﻿ / ﻿40.84824°N 74.01256°W﻿ / 40.84824; -74.01256 
 משרד ראשי:  ריג'פילד פארק, ניו ג'רזי
 ענפי תעשייה:  אבטחת מידע
 מוצרים עיקריים:  AlgoSec Firewall Analyzer, AlgoSec FireFlow, AlgoSec Cloud
  
 https://www.algosec.com/he/
 he
 
אלגוסק (באנגלית: AlgoSec) היא חברת תוכנה לניהול מדיניות אבטחת רשת, המכונה גם ניהול מדיניות חומת אש (firewall), באחסון ענן, ברשתות תקשורת מקומיות, במרכזי נתונים, ובפלטפורמות היברידיות.
מוצרי אלגוסק מאבטחים קישוריות של יישומים באמצעות אוטומציה, ניהול ואכיפת מדיניות האבטחה בין חומות אש, נתבים, רשתות וירטואליות פרטיות,SDN ומערכות אבטחת המידע המשויכות אליהם. ארגונים משתמשים במוצרי אלגוסק לניהול תצורת מערכות האבטחה שלהם, לזיהוי נקודות תורפה, בחינת ואימות המערכות כנגד מדיניות האבטחה שלהן, הפחתת עלויות הניהול, ולווידוא עמידה בתקנות כגון PCI-DSS ו-Sarbanes-Oxley.
היסטוריה

טכנולוגיית הליבה של אלגוסק פותחה בשנת 2001 על ידי אבישי וול וצוות החוקרים שלו במעבדות בל בארצות הברית, בה עבד כפוסט-דוקטורטנט. לאחר שחזר לישראל וול שיתף פעולה עם יובל בר-און כדי להקים את אלגוסק בשנת 2004. בר-און עבד קודם בחברת קומברס ולאחר מכן ברד תקשורת מחשבים, והיה ממייסדי חברת "אקטליס נטוורקס" ב-1999.
בעת הקמתה מיקמה אלגוסק את המטה שלה ברסטון, וירג'יניה. בשנת 2010 העבירה את המטה ומשרד המכירות שלה בצפון אמריקה לרוזוו, ג'ורג'יה (אזור אטלנטה). בשנת 2012 אלגוסק העבירה את המטה שלה לרידגפילג פארק, ניו ג'רזי. בנוסף למשרד בניו ג'רזי, יש לאלגוסק משרדי מכירות בלונדון ובסינגפור, ומרכז מחקר ופיתוח בפתח תקווה, ישראל.
בשנת 2010 הכריז מנכ"ל החברה יובל בר-און על יעד העסקה שוויוני בחברה של 50% גברים ו-50% נשים. באותה עת מצבת הנשים בחברה כבר הייתה כ-40%.
בינואר 2018, גייסה אלגוסק 36 מיליון דולר מ"קלארידג' ישראל", קרן ההשקעות של משפחת ברונפמן, כדי לתמוך בהתרחבותה הגלובלית שלה. זו הייתה ההשקעה החיצונית הראשונה בחברה, שעד אז כל המימון לפעילותה הסתמך על ההון העצמי של המייסדים והכנסות מלקוחות.
בפברואר 2020, אלגוסק חתמה הסכם אסטרטגי עם חברת סיסקו.
בדצמבר 2022, רכשה אלגוסק את החברה אמריקאית Prevasio, העוסקת בפיתוח פלטפורמה להגנה על יישומים במערכת הענן.
מוצרים

אלגוסק מספקת את מוצריה הן כמודולים עצמאיים והן באמצעות חבילה משולבת, AlgoSec Security Management Suite, הכוללת:
AlgoSec Firewall Analyzer: אוטומציה של ביקורת וניתוח של חומות אש, נתבים, VPN ומכשירי אבטחה אחרים.
AlgoSec FireFlow: אוטומציה של זרימת עבודה של ניהול שינויים באבטחה.
AlgoSec Cloud: אוטומציה של מדיניות אבטחה ושינוי ניהול בסביבה ההיברידית והמולטי-ענן.
לקוחות אלגוסק כוללים ארגונים בתחום הקמעונאות, בריאות, פיננסיים, טלקום, חינוך, ממשלה, אנרגיה ושירותים, תחבורה, ייצור, ספקי שירותים מנוהלים, מבקרים ויועצים ברחבי העולם.
שותפויות

ספקי אבטחת רשת אחרים מספקים ניהול פעולות, ביקורת ושינוי אוטומציה של מוצרי אלגוסק. שותפי הטכנולוגיה של אלגוסק כוללים את צ'ק פוינט, סיסקו, F5, פורטינט, ג'וניפר נטוורקס, פאלו אלטו נטוורקס, Amazon Web Services, מיקרוסופט, VMWare, IBM QRadar, Splunk, CA, HP וServiceNow.
הערות שוליים

↑  Kalat, Andrew (12 באוגוסט 2011). "How To Sell Firewall Policy Management Tools". CRN. {{cite web}}:  (עזרה)
↑  Wilson, Tim (10 בנובמבר 2010). "SOC 2.0: A Crystal-Ball Glimpse Of The Next-Generation Security Operations Center". Security Dark Reading. נבדק ב-27 בספטמבר 2011. {{cite web}}:  (עזרה)
↑  Ogren, Eric (10 בינואר 2011). "Firewall rules management fine-tunes operations". Computerworld. אורכב מ-המקור ב-2011-05-12. נבדק ב-27 בספטמבר 2011. {{cite web}}:  (עזרה)
↑  Smithers, Rob (7 בדצמבר 2010). "Review: Firewall operations management". Computerworld. אורכב מ-המקור ב-2018-02-14. נבדק ב-27 בספטמבר 2011. {{cite web}}:  (עזרה)
1 2   אלירן רובין, חברת הסייבר מפתח תקוה שהגיעה לשווי של 350 מיליון דולר - ללא משקיעים, באתר TheMarker‏, 18 בינואר 2018
↑  גלי פיאלקוב, ‏אלגוסק מגייסת 20 מהנדסות תוכנה – כדי להביא לשוויון בין מספר הגברים והנשים בחברה, באתר "אנשים ומחשבים", 20 במרץ 2011
TheMarker IT, אבטחה לשוויון: חברת אבטחת המידע אלגוסק מבקשת לגייס נשות פיתוח, באתר TheMarker‏, 20 במרץ 2011
↑  נתי יפת, ‏קרן קלארידג' משקיעה 36 מיליון דולר בחברת אלגוסק, באתר גלובס, 3 בינואר 2018
↑  מאיר אורבך, אלגוסק הישראלית חתמה על הסכם אסטרטגי עם סיסקו, באתר כלכליסט, 2 בפברואר 2020
↑  יפתח מנדלבאום, ‏אלגוסק הישראלית רוכשת חברה אמריקאית בעשרות מיליוני דולרים, באתר גלובס, 6 בדצמבר 2022
↑  "AlgoSec, Inc". Bloomberg Businessweek. נבדק ב-30 בספטמבר 2011. {{cite web}}:  (עזרה)
↑  Check Point + AlgoSec
↑  Cisco DevNet Ecosystem Exchange, developer.cisco.com (באנגלית)
↑  Product Technology Alliances | F5, www.f5.com
↑  Fortinet and AlgoSec Security Solutions
↑  Security Partnerships - Secure Networking Solutions - Juniper Networks, www.juniper.net
↑  Palo Alto Networks and AlgoSec Partnership - Palo Alto Networks, www.paloaltonetworks.com
↑  AlgoSec CloudFlow, azuremarketplace.microsoft.com
↑  VMware Solution Exchange, marketplace.vmware.com
↑  AlgoSec Security Incident Response - IBM Security App Exchange, exchange.xforce.ibmcloud.com
↑  AlgoSec App for Security Incident Analysis and Response | Splunkbase, splunkbase.splunk.com
↑  Partners, www.servicenow.com (באנגלית)
אי לאו דדלאי לך חספא, לא משכחת מרגניתא תותה

אי לאו דדלאי לך חספא, לא/מי משכחת מרגניתא תותה (תרגום מארמית: אילולי הרמתי את החרס עבורך, לא/האם היית מוצא את המרגלית תחתיו, הוא ביטוי חז"לי בארמית, המופנה כלפי אדם אשר טען טענה נכונה, אך התבסס על טענה קודמת של בן שיחו.
משמעות הביטוי

חכמי התלמוד משתמשים בביטוי זה כשחכם אומר לחברו שתירוצו, ראייתו, או המקור שמצא לשאלה או סוגיה מורכבת אכן נכון, אולם הוא לא היה מגיע בכוחות עצמו לכך. ניתן להבין אמרה זו כביקורת, המופנית כלפי מי שזוקף לעצמו הצלחה אליה הגיע רק עקב תלות בסיוע חיצוני שהכשיר את הדרך עבורו. אולם יש המפרשים אותה כמימרה הנותנת חיזוק ואישור שאכן יחד עם הטענה התחילית של הראשון, יוצא שהשני מעמיד דברים על דיוקם. ניתן להקביל רעיון זה לשימוש בלמה בהוכחה מתמטית, כאשר הלֶמַה (טענת-הביניים) מצד עצמה היא לעיתים חסרת ערך שימושי, ולכן מכונה חספא (-חרס), אך באמצעותה ניתן להגיע לתוצאה משמעותית, למרגלית.
רבנו תם ביאר את הקשר בין חרסים לפנינים בכך שבקרקעית הים יש אבנים רחבות כחרסים ותחתיהן נמצאות המרגליות. ביטוי דומה מובא במסכת בבא קמא "צללת במים אדירים (להעלות מרגליות), והעלית בידך חרס".
שימושים בספרות הרבנית

כמו ביטויים חז"ליים אחרים, גם מטבע לשון זה בא לידי שימוש בספרות הרבנית, אם כי לא תמיד בצורת שימוש זהה למקור. לדוגמה, השפת אמת נעזר בביטוי כדי לבאר מדרש העוסק בדרגת האבות לעומת משה רבנו: מכיוון שהקדימו האבות בעבודתם, הכשירו את הדרך למשה רבינו שיוכל להגיע למדרגתו. ולולא עבודת האבות שקדמה לו וכביכול חשפה עבורו את המרגלית שתחת החרס, לא יכול היה להגיע למדרגתו.
מצוי גם שימוש השם דגש על חלקו הראשון של המשפט דלאי לך חספא עבור אדם הרוצה לתאר מצב בו התחיל חלק ממשימה והוא מניח לאחרים להשלימה, או שרוצה להצטנע ולהקטין את חלקו בה. לדוגמה, בתשובות הרדב"ז "ועיין עלה דאנא דלאי לך חספא ואת תשכח מרגניתא" ("עיין עוד על כך שהכשרתי את פרטי הסוגיה ותמצא"). ובדומה לכך בתשובות הריב"ש "...וכל הדרכים האלו בה איני רוצה לסמוך על דעתי, אמנם אם יראה בעיניך עם משכילי עירך שאפשר לסמוך בזה לחוש לעגון האשה, עשה כטוב בעיניכם דאנא הא דלאי לך חספא (אני רק פרשתי את הצדדים אך איני סומך על עצמי לפסוק הלכה)".
הערות שוליים

↑  תלמוד בבלי, מסכת בבא מציעא, דף י"ז, עמוד ב'; מסכת יבמות, דף צ"ב, עמוד ב'; מסכת מכות, דף כ"א, עמוד ב'.
↑  כגון הרשב"א
↑  רבנו תם, על בבא מציעא דף יז עמוד ב
↑  שמות רבה ו, ד, וכן במסכת סנהדרין קיא, א: בשעה שאמר הקב"ה למשה (ספר שמות, פרק ו', פסוק ג') "וָאֵרָא אֶל אַבְרָהָם אֶל יִצְחָק וְאֶל יַעֲקֹב בְּאֵ-ל שַׁ-דָּי וּשְׁמִי ה' לֹא נוֹדַעְתִּי לָהֶם", הצטער על כך ואמר "חבל על דאבדין". מפני מה הצטער הקב"ה? והלא נגלה אל משה בשם ה' ואם כן הרי שמדרגתו גבוהה הייתה משל אברהם יצחק ויעקב, ומה מקום יש לו להצטער על האבות?
↑  תשובות הרדב"ז חלק ה א'תכ"ט
↑  תשובות הריב"ש נ"ז